હું એમ નથી કહેવા માગતી કે સ્ત્રીઓ રૂ. 2 લાખની હેન્ડ બેગ ખરીદી ન શકે. પણ મને નવાઈ લાગે છે કે ભારતમાં લક્ઝરી બ્રાન્ડ્ઝના અધિકૃત સેકન્ડ હેન્ડ શો રૂમ નથી. કે જેમાં જે-તે કંપનીની વસ્તુ અંગેની અધિકૃતતાનું પ્રમાણપત્ર તે કંપની દ્વારા આપવામાં આવ્યું હોય અને વસ્તુ ઉપર પ્રોડક્શન યુનિટનો નંબર સ્પષ્ટપણે વાંચી શકાતો હોય. અહીં હું તમને સ્પષ્ટતા કરી દઉં કે પૈસાદાર માણસો એક જ કંપનીના હેન્ડબેગ કે બૂટનો ઉપયોગ અવારનવાર નથી કરતાં. તો પછી તે ઓછી વપરાયેલી વસ્તુને સેકન્ડહેન્ડ તરીકે બીજી વખત બજારમાં શા માટે ન વેચી શકાય. અંતે કોપીરાઇટનો ભંગ કરીને કે ચીનમાં મળે છે તેવી તકલાદી વસ્તુઓને ઉપયોગમાં લેવા કરતાં લોકોને સારી અને ડિઝાઇન્ડ વસ્તુ સેકન્ડ હેન્ડમાં મળે તે માટે પ્રયાસો કરવા જોઇએ કારણ કે ખોટી વસ્તુઓ કરતાં ઓરિજિનલ સેકન્ડ હેન્ડ વસ્તુ ઉપયોગમાં લેવી વધારે સારી.